ANALYSE AF IDRÆTS- OG BEVÆGELSESFACILITETER I GLADSAXE KOMMUNE - PDF
Download "ANALYSE AF IDRÆTS- OG BEVÆGELSESFACILITETER I GLADSAXE KOMMUNE"
1 Hovedpointer fra rapporten: ANALYSE AF IDRÆTS- OG BEVÆGELSESFACILITETER I GLADSAXE KOMMUNE Rapport / September Idrætsområdet, Gladsaxe Kommune
2 Indhold Indledning... 2 Idrætsdeltagelsen i Gladsaxe Kommune... 3 Brug af faciliteter og udendørs rum... 4 Vilkår og prioriteringer... 5 Rapportens anbefalinger
3 Indledning Gladsaxe Kommune har i første halvår af fået gennemført en undersøgelse og analyse af Idrætsområdet i kommunen. Analysen er blevet til en rapport, der belyser brugen af kommunens idrætsfaciliteter, borgernes idrætsdeltagelse samt idrætsforeningernes holdninger til en række forhold omkring idrætten i Gladsaxe Kommune. Der er udarbejdet en hovedrapport, der går i dybden med analyserne, samt et afslutningsnotat, der samler de væsentligste pointer fra rapporten. Dette notat er en kort opsummering med enkelte udpluk fra rapporten, som giver et kort indblik i nogle af de væsentligste pointer i undersøgelsen. 2
4 Idrætsdeltagelsen i Gladsaxe Kommune Idrætsdeltagelsen blandt borgerne i Gladsaxe Kommune ligger på niveau med andre kommuner. 74% af skolebørnene fra klasse angiver, at de dyrker idræt, hvoraf 76% af disse gør det i en idrætsforening. 66% af de voksne over 16 år dyrker idræt. Af disse er det kun 32% der gør det i en forening. Idrætsforeningerne i Gladsaxe er gode til at fastholde de unge i foreningerne. Undersøgelsen viser at frafaldet i foreningsidrætten først sker omkring års alderen, hvilket er lidt senere i forhold til andre kommuner. De ældste teenagere og den voksne andel af borgerne dyrker primært idræt andre steder end i idrætsforeningerne. Her er det primært fitness, svømning og motionsløb/jogging, som er populært. Det samme billede gør sig gældende på landsplan. Særligt for Gladsaxe er, at deltagelsen i dans er på højde med gymnastik i børneårene og er større end gymnastikken helt frem til 40 års alderen, hvilket er usædvanligt i et landsperspektiv. 33% af danseaktiviteterne foregår i et privat dansestudie. Badminton er populært for de årige, hvor andelen der spiller badminton er større end andelen af børn, hvilket er usædvanligt. 3
5 Brug af faciliteter og udendørs rum I Gladsaxe Kommune er idrætshallerne og specialanlæggene generelt helt bookede, og der er overordnet set en rigtig god udnyttelsen af disse. Set i forhold til andre kommuner er der en høj udnyttelsesprocent. En af årsagerne til dette skal nok findes i en meget høj efterspørgsel på tider i mange af faciliteterne. Aktiviteter i idrætshallerne er primært målrettet børn op til 14 år. I skolernes gymnastiksale og andre bevægelseslokaler er der dog potentiale for mere aktivitet. Salene er booket af fritidsbrugere 64 % af tiden mellem kl , men bliver reelt kun brugt 28 % af tiden. Anvendelsen afspejler bl.a. salenes fysiske rammer med dårlige opbevarings- og omklædningsmuligheder. Samtidig gør kommunens bookingsystem det svært at afbooke tider, der ikke er brug for, men også at foreningerne ikke oplever nogen grund til at afbooke disse. Benyttelsesgraden af kommunens boldbaner er meget forskellig, og umiddelbart synes der behov for mere banemanagement for at optimere brugen af disse. Gladsaxe Kommune har mange specialfaciliteter, hvilket dog ikke umiddelbart kan ses i borgernes idrætsmønster. Dette hænger formentlig sammen med, at brugerne af specialanlæg typisk kommer fra et opland, der rækker langt ud over kommunens grænser. Området omkring Bagsværd Sø er meget attraktivt sted for de idrætsaktive voksne borgere. Her angiver at 33 % af borgerne, at de benytter stierne i området. 4
6 Den geografiske placering af faciliteter synes ikke at have en særlig betydning for idrætsdeltagelsen og valg af aktivitet. Undersøgelsen viser, at 15 minutters transport til en idrætsfacilitet ikke ses som en barriere for deltagelse i idrætsaktiviteter, ligesom at flere idrætsfaciliteter ikke nødvendigvis betyder mere aktivitet, men at det er ejerskabet af faciliteterne, der er afgørende for øget aktivitet. Vilkår og prioriteringer I Gladsaxe Kommune bliver der hvert år brugt kr. 701 pr. borger på idrætsområdet. Disse penge går primært til driften af idrætsanlæg og tilskud til foreningerne. Her ligger Gladsaxe Kommune højt i forhold til andre kommuner. De høje udgifter skyldes bl.a. omkostningstunge anlæg, og at der er nogle høje medlemstilskud til foreninger med aktiviteter for børn og unge. Undersøgelsen viser, at medlemstilskuddet er højt, og dette kombineret med at kommunen stiller gratis faciliteter til rådighed for foreningerne, så har foreningerne i Gladsaxe meget fordelagtige forhold rent økonomisk. Foreningerne udtrykker også generel tilfredshed med deres økonomiske situation, dog angiver 32 % af foreningerne, at de i nogen grad eller er meget utilfredse med den offentlige støttes størrelse. Flere af faciliteterne er nedslidte og mangler renovering, og flere foreninger ønsker, at faciliteterne i højere grad understøtter det sociale liv omkring aktiviteterne. 33 % af foreningerne oplever ikke, at deres behov bliver opfyldt med de nuværende muligheder kommunens faciliteter tilbyder. Den høje udnyttelsesgrad taget i betragtning, peger undersøgelsen på, at det er værd at overveje investering i nye faciliteter. 5
7 Rapportens anbefalinger Rapporten giver anbefalinger på seks områder, som Gladsaxe Kommune har ønsket belyst i forbindelse med af analysen. De seks områder er her gengivet i kort form. A. Kapacitetsudnyttelse og anvendelse af ubenyttet tid. Idrætshallerne er generelt godt udnyttede, men i dagtimerne er der en del bookede tider der ikke anvendes. Ved at opdele sæsonbookingerne i kortere forløb, vil det være nemmere at tilpasse brugen løbende, og de kortere forløb imødekommer også i højere grad den voksne del af befolkningens ønsker om mere fleksibel idrætsdeltagelse. Man kan med fordel tænke skolernes og foreningernes bookingsystem (deres brug af faciliteterne) sammen. Dette vil gøre det nemmere at koordinere booking og brug af faciliteterne. Et nyt bookingsystem kan være med til at sikre en nemmere afmelding, og en mere brugervenlig platform. Der skal være strammere procedurer og justits omkring brugen af tider, der er booket og det skal være mindre farligt af afbooke. Den mindre brug af indendørs faciliteter i sommerhalvåret kan med fordel bruges til at afprøve nye aktiviteter, invitere nye aktører ind mv., hvor der eksperimenteres med nye samarbejdsrelationer. B. Mere aktivitet i naturområder og byrum For at få skabt mere aktivitet i kommunens naturområder og byrum anbefales det, at der sammen med foreninger og andre lokale aktører skabes events eller træningstilbud i større eller mindre skala. Dette kan være med til at øge kendskabet til de mange nyetablerede uderum. 6
8 Det kan være en fordel at tænke uderummene sammen med de eksisterende idrætsanlæg, så der kan opnås et større lokalt tilhørsforhold til såvel uderum som idrætsfaciliteter. C. Struktur og anlægsmæssige prioriteringer for idrætsområdet Mangfoldigheden i befolkningen kan i højere grad komme til udtryk i den måde, der dyrkes idræt på i Gladsaxe. Her bør der være særligt fokus på at støtte de aktører på idrætsområdet, der ønsker at afprøve nye initiativer, der understøtter mangfoldigheden. For at fastholde fællesskabsfølelsen er det vigtigt, at der i forbindelse med aktivitetslokalerne er gode opholdsfaciliteter, der skaber synligt liv. Omfanget af og udnyttelsen af svømmehalskapaciteten bør underlægges et helhedssyn og en strategi for dette område. D. Idræt til unge og ældre i alle områder Skabe plads til de mange årige, der ønsker at kunne dyrke idræt om formiddagen med særligt målrettede tilbud til de årige, da denne gruppe også fremstår som den mindst idrætsaktive aldersgruppe. Her kan der tænkes i samarbejde med andre aktører såsom uddannelsesinstitutioner, erhvervsliv, praktiksteder, aftenskoler mm., der kan understøtte den fleksibilitet som målgruppen efterspørger. Den ældre del af borgerne har en høj idrætsdeltagelse i kommunen. Men målgruppen bruger ikke naturen i særlig højt omfang. Derfor kan der med fordel tænkes i etablering af udendørs tilbud til denne målgruppe. Store dele af de voksne borgere ønsker mere fleksible muligheder for at bruge kommunens faciliteter, der kan tænkes som åben hal eller lign. tilbud, hvor man kan komme og deltage uden tilmelding. 7
9 Erfaringer viser dog, det er vigtigt med arrangører, der kan stå for at inspirere og igangsætte aktiviteter, der senere kan forankres i et mere fast tilbud i enten forening eller facilitet. For at lykkes med mere åbne tilbud, spiller de sociale medier en vigtig rolle. E. Hvor og hvilke faciliteter skal der investeres i Der er behov for at modernisere og evt. nybygge så faciliteterne bliver mere funktionelle med særligt fokus på omklædningsrum, opbevarings- og opholdssteder. Dette skal ske gennem involvering af brugerne. Kommunen har specifik bedt Idan/CISC om at inddrage den igangværende sag om opførelsen af en sal på Gladsaxe Skole. Til denne sag viser analysen, at lokalområdet ved Gladsaxe Skole har få indendørs idrætsfaciliteter, hvilket kunne være et argument for at opføre nye faciliteter i dette område, men der er i undersøgelsen ikke belæg for at konkludere en sammenhæng mellem idrætsdeltagelsen og antal faciliteter i lokalområdet. Såfremt der opføres en ny hal/sal ved Gladsaxe Skole, vil det være relevant at fokusere på en øget lokal benyttelse af hallen/salen. Set i forhold til den gode udnyttelse af idrætshallerne i kommunen, kan investering i en ny hal med håndboldstørrelse være værd at overveje. Ved opførelse af en ny hal i Gladsaxe Skole, vil dette være på bekostning af den udendørs fodboldbane, med mindre der kan bygges i højden eller under terræn. F. Potentialer for foreningsudvikling og forbedret samspil mellem aktører på idrætsområdet Nogle foreninger giver udtryk for, at de er uenige i kommunens politiske målsætninger og strategier på området. Dette kan give en opfattelse af manglende kommunikation og forståelse for foreningernes vilkår frem for uenighed i kommunens prioriteringer. Her kan der med fordel sættes fokus på tættere samarbejde og involvering mellem kommunen og foreningsidrætten. 8
10 At kommunen har et bredere sigte end foreningsidrætten er dog helt legitimt, og en øget dialog og samarbejde vil kunne afhjælpe mange uenigheder. Et fokus på foreningsudvikling er vigtigt i forhold til udviklingen i borgernes idrætsvaner. Der kan med fordel sættes fokus på forebyggelses- og sundhedsindsatser og et tættere samarbejde med skolerne set i lyset af den nye folkeskolereform. Det er vigtigt at skabe seriøse tilbud til de useriøse unge, der fravælger den traditionelle foreningstid på grund af for stor træningsmængde. For en stor gruppe unge vil det være vigtigt med tilbud og strukturer, der tager de useriøse unge mere seriøst på deres egne præmisser. Skoleidrætten kan med fordel tilrettelægges, så den tilgodeser de idrætsuvante børn. De idrætsaktive børn er mere begejstrede for idræt i skoletiden end de ikke-idrætsaktive børn. Aktiviteterne bør derfor ikke have fokus på at ligne klassisk foreningsidræt for meget, da dette appellerer til de allerede idrætsaktive børn. 9
12 Udarbejdet af: Idrætsområdet i Gladsaxe Kommune Idrætsanlæggene i Gladsaxe Gladsaxevej Søborg
gladsaxe.dk Udviklingsplan for idrætsog bevægelsesfaciliteter
gladsaxe.dk Udviklingsplan for idrætsog bevægelsesfaciliteter 2016 Indhold Indledning Udviklingsplanens indhold...3 Principper til fremtidig prioritering...4 Anbefalingerne fra analysen af idræts- og bevægelsesfaciliteter
Oplæg til opsamling på input fra idrætsanalyse, temadage og workshops
Oplæg til opsamling på input fra idrætsanalyse, temadage og workshops Indsats Booking, afmelding og tidsmæssig udnyttelse Bedre udnyttelse af idrætsfaciliteter og lokaler tidsmæssigt Rapport (del 5) +